Kanar Musa Sheikh Shehu ya kasance Mai Gudanarwa na Jihar Ribas, Nijeriya daga watan Agustan shekara ta 1996 zuwa watan Agustan shekara ta 1998 a lokacin mulkin soja na Janar Sani Abacha, sannan na Jihar Filato har zuwa lokacin da aka koma mulkin dimokuradiyya a cikin watan Mayun shekara ta 1999. A lokacin juyin mulkin 27 ga watan Agustan shekara ta 1985, lokacin da Janar Ibrahim Babangida ya hau mulki, Kyaftin Musa Shehu ya taka rawar gani a matsayin na biyu a kwamandan Bataliyar Sojoji da ke Jos . Yayin da yake gwamnan jihar Filato a shekara ta 1999, Shehu ya karbi Naira miliyan 200 don tsabtace gurbatar muhalli daga hakar ma'adanai. An yi zargin an kashe kudin ta hanyar da ba ta dace ba. Shehu ya ci gaba da siyasa tun bayan ritayarsa a shekara ta 1999. A cikin shekara ta 2001, yana daga cikin tsoffin shugabannin mulkin soja wadanda suka kafa kungiyar Hadin Kan Ci gaban Nijeriya, kungiyar matsa lamba ta siyasa. A watan Disambar shekara ta 2009 yana daga cikin shugabannin Arewa da suka yi adawa da mika mulki ga mataimakin shugaban kasa Goodluck Jonathan a lokacin rashin lafiyar shugaba Umaru 'Yar'Adua .